Referat af semesterevalueringsmøde   
- Studienævn for Efter- og Videreuddannelse i Kultur og Læring (EVU-IKL)

Evaluering af Master i it, masterprojekter, forår 2024

Dato: 08.10.24

Til stede: Semesterkoordinator Kristine Bundgaard

Studienævnsrepræsentant Robert Christian Thomsen

Studiesekretær Maj-Britt Skovhus

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | Der er tre studerende, som har besvaret evalueringen (svarende til 60% af de mulige). Det lave antal besvarelser gør det selvfølgelig begrænset, hvad vi kan udlede. Hermed alligevel resultaterne i hovedtræk:   * To ud af tre studerende har angivet at være meget enige eller enige i, at de var velinformerede om fagpakken, at aktiviteterne på semestret understøttede arbejdet med masterprojektet, at de fandt masterprojektet tilpas fagligt udfordrende, at samarbejdet med vejleder fungerede godt, og at eksamensformen var hensigtsmæssig. * Én studerende angiver at være uenig eller helt uenig i, at vedkommen var velinformeret om fagpakken, at aktiviteterne på semestret understøttede arbejdet med masterprojektet, og at fagpakken var tilpas fagligt udfordrende.   Der er et spørgsmål i evalueringen til, om studieaktiviteternes tidsmæssige placering og udstrækning var planlagt hensigtsmæssigt. Her er de studerende helt enige eller enige på trods af, at der ikke er egentlig undervisning på fagpakkerne.  I de kvalitative kommentarer angående masterprojektet fremhæves det, om eksamen kan tilbydes et andet sted i andet, og en vejleder fremhæves som særligt anbefalelsesværdig.  En studerende anbefaler, at fagpakken starter med en introduktion til akademisk metode. Det er sandsynligvis den samme studerende, som senere i evalueringen påpeger, at det kom som en overraskelse, at vejleder lagde stor vægt på videnskabsteori.  Alle tre studerende er desuden i høj eller nogen grad enige i, at uddannelsen som helhed har levet op til deres forventninger, hvilket jo er meget positivt. |  |
| **2** | Ukendt. |  |
| **3** | Ifm. sidste evaluering blev vi enige om at arbejde henimod at finde vejledere tættere på uddannelsen samt arbejde med at opbygge en gruppe af vejledere med kendskab til Master i it og relevante fagområder. Det er i vid udstrækning lykkedes, og vi fortsætter med at have dette fokus. |  |
| **4** | At vejledere afstemmer krav til fx videnskabsteori/akademisk metode tidligt i forløbet. Her kan vejledere måske også være bedre til at henvise til masterguiden, ligesom det kommende onlinemodul om akademisk metode bliver en god ressource.  Desuden inkluderes Master i it fra foråret 2025 i EVU-IKL’s timetildelingsmodel, hvilket medfører en forhøjet timenorm til vejledning af masterprojekter. Det konkrete timetal fastlægges senere, men det vil i denne forbindelse blive kommunikeret til vejledere, at forhøjelsen betyder en øget forpligtelse til at understøtte de studerende metodisk. Som en konsekvens heraf kritikken vedr. forventninger til akademisk metode formentlig og forhåbentlig forstumme. |  |
| **5** | Ikke aktuelt. |  |

*Mødereferat udarbejdet af Kristine Bundgaard, den 8. oktober 2024.*